          R O M Â N I A

JUDEŢUL HUNEDOARA 

   MUNICIPIUL BRAD

          P R I M A R

 Nr. 45/11.829/06.04.2021
R E F E R A T   D E   A P R O B A R E
privind aprobarea Ghidului solicitantului pentru atribuirea contractelor de finanţare nerambursabilă pe baza selecţiei publice de proiecte și numirea comisiilor de evaluare şi selecţionare a proiectelor, 

respectiv de soluționare a contestațiilor

Conform prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general orice persoană juridică fără scop patrimonial din municipiul Brad – asociații ori fundaţii constituite conform legii - care desfăşoară activităţi nonprofit menite să sprijine realizarea unor obiective de interes public poate beneficia de finanţare nerambursabilă de la bugetul propriu al Municipiul Brad.


Urmare atât a modificărilor intervenite în legislaţie, cât și în componența Consiliului Local al Municipiului Brad constituit  ca urmare a alegerilor locale  din luna septembrie 2020, am inițiat prezentul proiect de hotărâre prin care am propus aprobarea noului Ghid al solicitantului pentru atribuirea contractelor de finanţare nerambursabilă pe baza selecţiei publice de proiecte și  numirea comisiei de evaluare şi selecţionare a proiectelor, respectiv a comisiei de soluționare a contestațiilor.

Ghidul are ca scop stabilirea principiilor, a cadrului general şi a procedurii pentru atribuirea contractelor de finanţare nerambursabilă din fonduri publice, acordată din bugetul local al Municipiului Brad.

Atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea următoarelor principii: libera concurență, eficacitatea utilizării fondurilor publice, transparența, tratamentul egal, excluderea cumulului, neretroactivitatea și cofinanțarea.
Acest ghid se aplică proiectelor care cuprind următoarele tipuri de activități: culturale, de implementare a programelor sportive de utilitate publică și pentru cultele religioase.


 Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr. 182/2002 privind protecţia informaţiilor clasificate, cu modificările ulterioare, precum și pentru activităţi ce presupun dezvoltarea infrastructurii solicitantului, cu excepţia cazului în care aceasta reprezintă o componentă indispensabilă a proiectului.

Am propus, de asemenea, desemnarea a câte 2 (doi) consilieri locali pentru a face parte din componența comisiei de evaluare şi selecţionare a proiectelor în vederea atribuirii contractelor de finanţare nerambursabilă, precum și a comisiei de soluționare a contestațiilor. 
Precizez că prin dispoziție a Primarului Municipiului Brad vor fi desemnați specialiști din aparatul de specialitate al Primarului Municipiului Brad pentru a face parte din aceste comisii. Ulterior, dintre membrii comisiilor se va alege câte un președinte și un secretar.

La data intrării în vigoare a prezentei hotărâri propun să se abroge prevederile Hotărârii Consiliului Local nr. 45/2017.


În contextul celor de mai sus supun spre dezbatere plenului Consiliului Local Brad proiectul de hotărâre în forma prezentată.

Invoc în susţinerea propunerii mele prevederile art. 2 lit. c, art. 4 lit. c lit. f lit. g, art. 5, art. 6, art. 10-13, art. 15-17, art. 20 și următoarele din  Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare,  ale  art.3 alin.3 și art. 4 din O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România,  republicată, cu modificările şi completările ulterioare, ale art. 4 alin. 2, art. 5, art. 14 și art. 15 din Anexa la  H.G. nr. 1470/2002 de aprobarea a  Normelor metodologice pentru aplicarea prevederilor O.G. nr.82/2001,  ale  art. 4  și art. 7 din Legea nr. 186/2003 privind susținerea culturii scrise, republicată, ale art. 2 alin 5 și  art. 2 indice 1, art. 4, art. 6 și art. 9-17 din O.G. nr. 51/1998 privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare,  ale  art.1 alin. 2 și art. 2 din H.G. nr. 1273/2005 pentru aprobarea Programului naţional „Lăcaşurile de cult - centre spirituale ale comunităţii", ale art.1-6 din Ordinul Ministerului Tineretului și Sportului  nr. 664/2008 privind finanţarea nerambursabilă din fonduri publice a proiectelor cluburilor sportive, ale cap.III - cap.V din Anexa la  H.G. nr. 1447/2007 privind aprobarea Normelor financiare pentru activitatea sportivă, cu modificările și completările ulterioare, ale art. 3 și art. 81 din Legea educaţiei fizice şi sportului nr. 69/2000, cu modificările şi completările ulterioare, ale art.1 din Legea nr. 273/2006 privind finanţele publice locale, cu modificările şi completările ulterioare, ale art. 1 din O.G. nr. 26/2000 cu privire la asociaţii şi fundaţii, cu modificările şi completările ulterioare, ale Legii nr. 246/2005 pentru aprobarea O.G. nr. 26/2000 cu privire la asociaţii şi fundaţii şi ale art. 31 și art. 326 din Legea nr. 286/2009 – Noul Cod Penal,  cu modificările și completările ulterioare, ale O.G. nr. 68/2003 privind serviciile sociale, cu modificările şi completările ulterioare, precum şi ale Legii nr.52/2003 privind transparenţa decizională în administraţia publică, republicată.

